BBL ธุรกิจมั่นคง มีงบดุลแข็งแกร่งแนะซื้อราคาเป้าหมาย 198.00 บาท
BBL คงคำแนะนำซื้อ โดยปรับเพิ่มราคาพื้นฐานเป็น 198 บาท อิงกับ Gordon Growth Model ที่เทียบเท่า P/BV ปีนี้ที่ 1.04 เท่า เราชอบ ที่ธุรกิจมั่นคง มีงบดุลแข็งแกร่ง และมีธุรกิจในต่างประเทศช่วยสนับสนุนด้วย
7 ต.ค. 2558

บล.ดีบีเอสฯ ระบุในบทวิเคราะห์ (7 ต.ค.) ว่า ธนาคารกรุงเทพ จำกัด (มหาชน) หรือ BBL ปัญหาสภาพคล่องทางการเงินหลังเศรษฐกิจซบเซายาวนานทำให้ NPL และการตั้งสำรองค่าเผื่อฯสูงขึ้น โดยธนาคารมองว่า NPL Ratio จะเพิ่มเป็น 2.7-2.8% ในสิ้นปี 58 (จาก 2.5% ในสิ้นมิ.ย.58) แต่ยังไม่เห็นความเสี่ยงของ NPL บริษัทขนาดใหญ่
ฝ่ายวิจัยฯ DBS คาดการณ์กำไรสุทธิไตรมาส 3/58 ของ BBL ไว้ที่ 8.8 พันล้านบาท (-8%เทียบช่วงเดียวกันของปีก่อน แต่ +10%เทียบไตรมาสก่อนหน้า) โดยหลักมาจากการเติบโตของรายได้ที่ไม่ใช่ดอกเบี้ย (+8%เทียบช่วงเดียวกันของปีก่อน และ +4%เทียบไตรมาสก่อนหน้า) เพราะมีกำไรจากเงินลงทุนและการขายสินทรัพย์ ซึ่งส่วนนี้ไปชดเชยกับการตั้งสำรองฯที่เพิ่มขึ้น ซึ่งกลยุทธ์การ Smooth กำไรนี้ทำให้เราปรับเพิ่มประมาณการกำไรสุทธิปี 58-59-60 ของธนาคารขึ้น 4%-4%-1% ตามลำดับ และคงคำแนะนำซื้อ BBL โดยปรับเพิ่มราคาพื้นฐานเป็น 198 บาท อิงกับ Gordon Growth Model ที่เทียบเท่า P/BV ปีนี้ที่ 1.04 เท่า เราชอบ BBL ที่ธุรกิจมั่นคง มีงบดุลแข็งแกร่ง และมีธุรกิจในต่างประเทศช่วยสนับสนุนด้วย